Dviragė leukonija - Vikipedija

# Dviragė leukonija

### Straipsnis iš Vikipedijos, laisvosios enciklopedijos.

Informacija šiame straipsnyje nėra sutvarkyta.
Jei galite, prašome sutvarkyti šį puslapį. Tik tada bus galima ištrinti šį pranešimą.
Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.

Matthiola bicornis – Dviragė leukonija

Matthiola bicornis priklauso gausiai Bastutinių (brassicaceae) šeimai. Matthiola 1500 – 1577m gyvenusio Italų gydytojo P. A. Matthiolus vardu pavadinta gentis. Šiomis dienomis ta pati Matthiolus gentyje žinoma apie 50 rūšių. Ši leukonijų rūšis, kilusi iš viduržemio jūros pakrančių regiono (Graikijos), Mažosios Azijos ir Pietų Afrikos. Lietuvoje ši įvežtinė rūšis plačiai auginama tiek lauke, tiek šiltnamyje. Matthiola bicornis yra vienmetis žolinis augalas. Sprendžiant apie bendrą Matthiola genties charakteristiką, galima nedrąsiai teigti, kad Matthiola bicornis šaknų sistema yra liemeninė ir negausi, kaip ir gymingos rūšies Matthiola incana (Pilkosios leukonijos). Augalas neaukštas, 0,15 – 0,35m aukščio. Stiebas žolinis, tiesus ir mažai šakotas. Lapai lancetiški, pilki, kiek dantyti. Dviragės leukonijos žiedai, kaip ir visas augalas – nedideli, 1,5cm skersmens, alyviškai rožinės spalvos. Reti, mažučiai ir grožiu nepasižymintys žiedai ypatingi tuo, kad išsiskleidžia esant apsiniaukusiomis dienomis, gali pražysti naktį ar rytais ir turi stiprų, malonų kvapą. Tačiau literatūros šaltiniuose nenurodoma ar skleidžiamas stiprus kvapas nesukelia alergijų. Žydi VI – VIII mėnesiais. Matthiola bicornis subrandina sėklas ankštaroje, kuri yra ilga ir plona. Vienoje ankštaroje yra po kelias sėklas. Sėklos plokščios, lygios ir ovalios. Leukonijos dauginasi sėklomis, tačiau teigiama, kad gali užsisėti ir pačios. Viename grame yra 7000-10000 vienetų sėklų. Sėjant Dviragę Leukoniją reikia parinkti puveningą dirvožemį, tinka nerūgštūs (pH 6,0 – 7,5) priemoliai. Geriausiai pasėti ir auginti daigus dėžutėse III – IV mėnesiais. Bet galima sėti ir iš rudens. Sėklos daigios būna 2-3 metus. 1000-ui daigų išauginti reikia turėti tik, 0,25 gramus sėklų. Todėl sėjant sėklas reikia jas maišyti su smulkiu smėliuku. Sėjant iškarto į atvirą vietą rekomenduojama sėti į nuolatinę jų augimo vietą lysvėmis. Dygimo ir augimo vieta geriausia saulėta, tinka pusiau lengvas pavėsis. Literatūroje teigiama, kad Matthiola bicornis atsparios šalnoms, todėl galima teigti, kad tai kantrūs, šilumai nereiklūs augalai. Literatūros šaltiniuose neminimas reikalingas drėgmės kiekis, todėl laistoma atsižvelgiant į substrato (dirvožemio) drėgmę. Tačiau aukšta temperatūra ir ilgalaikė sausra mažina jų dekoratyvumą. Negalima Matthiola bicornis tręšti šviežiu mėšlu (puola ligos). Galima tręšti atskiestomis srutomis arba vandenyje ištirpusiomis mineralinėmis trąšomis. Tręšimo laikas ir normos literatūroje nenurodomi. Dviragė leukonija auginama kartu su kitomis ilgos vegetacijos vienmetėmis gėlėmis, dvimetėmis ir daugiametėmis gėlėmis. Svarbu, kad atitiktų dirvožemio sudėtis, pH, neužgožtų kiti augalai, nebūtų daug tiesioginių saulės spindulių. Gėlininkai rekomenduoja jas sėti gėlių lysvaitėms, bordiūrams, gėlinėms, balkonams, vienmečių gėlių grupėms parkuose, pieviniuose gazonuose, parteriuose ir alpinariumuose. Pasėta dviragė leukonija pradeda žydėti nuo sėjos praėjus 2 - 2,5 mėnesio ir žydi 25 - 30 dienų. Todėl norint ilgesnį laiką turėti žydinčių Matthiola bicornis, jas reiktų pasėti keliais terminais. Tuomet nuskintos ir iš jų sudarytos mažos, maloniai kvepiančios puokštelės, džiugins ilgą laiką. http://alba.web.infoseek.co.jp/pinkseason/stocks_matthiola_nightscentedstock1.jpg

Rodomas puslapis "http://lt.wikipedia.org../../../d/v/i/Dvirag%C4%97_leukonija.html"

Kategorija: Nesutvarkyti straipsniai

##### Views

- Straipsnis
- Aptarimas
- Dabartinė versija

##### Paieška